Cyber insurance υπάρχει και για καταναλωτές και για επιχειρήσεις, απλώς καλύπτει διαφορετικές ανάγκες. Εσύ σαν καταναλωτής, τι χρειάζεσαι στον τομέα του cyber security; Λογικά, αυτό που σε ενδιαφέρει περισσότερο είναι κάποια ασφάλεια ηλεκτρονικών συναλλαγών, για να ξέρεις ότι δεν θα πέσεις θύμα απάτης κατά τις αγορές σου. Κάθε ασφαλιστική έχει δικούς της όρους, καλύψεις και εξαιρέσεις.  Ενδεικτικά, το πρόγραμμα Personal Cyber Insurance από την Anytime καλύπτει: Διαδικτυακές Αγορές Μπορείς να λάβεις αποζημίωση για τις online αγορές σου, εαν:  Δεν έχεις παραλάβει τα αντικείμενα που παρήγγειλες ή διαφέρουν από αυτά που επέλεξες ή έχουν υλικές ζημιές.  Οι υπηρεσίες δεν πραγματοποιήθηκαν την ημερομηνία που είχες συμφωνήσει. Διαδικτυακές Πληρωμές Συναλλαγών Θα λάβεις αποζημίωση για online συναλλαγές, εαν: Έχουν γίνει χωρίς τη συγκατάθεσή σου, από τον τραπεζικό σου λογαριασμό ή από την χρεωστική / πιστωτική κάρτα σου, ή από την ηλεκτρονική εφαρμογή πληρωμών της τράπεζας.